
Soo dhowow

Maxaad maskaxdaada ku soo dhaca marka aad ka fekerto daryeelka caruurta jiradoodu geeri deris la tahay?  
Waxaa laga yaabaa inay u qaadanwaa kugu noqoto inaad ogaato waxa aanu qabano, sida aanu qoysaska u caawimo iyo waxa aanu ku saabsanahay. 
Daabacaadan waxaa loo curiyey in ay caawimo ka noqoto wadaagidda warbixinaha ku saabsan adeegyada aanu bixino. 
Waxaanu doonaynaa in aanu meesha ka saaro aragtida loo badan yahay ee ah in daryeelka caruurta jirdoodu geeri deris la tahay, ay yihiin kuwo ah daryeelo dabayaaqada nolosha oo keliya ah. In kasta oo bixinta adeegyo heer sare ah oo dabayaaqada nolosha ah ay tahay qayb muhiim ah oo ka mid ah doorkayaga, Francis House waxay gargaar siisaa, caruurta, dhalinyarada iyo qoysaskooda dhammaan inta ay ku jiraan safarkooda, anaga oo ka caawimayna inay nolosha si dhamaystiran ee ugu suurtagalsan ugu noolaadaan. Waxaanu doonaynaa in aanu faafino weedha ku saabsan dariiqyada badan ee kala duwan ee aanu ku caawimo qoysaska ay ku qabsato inay daryeelaan ilme la nool cudur nolosha soo koobaya ama nolosha khatar ku ah. Qoysaska qaarkood, daryeelkan iyo gargaarkan lama huraanka ahi waxay qaataan sanado, halka qaar kalena ay noqon karto bilo, isbuucyo ama maalmo.
Anaga oo saldhigayagu yahay Didsbury, South Manchester, xilli kasta oo ay noqoto waxaanu gargaar siinaa boqolaal qoys oo Manchester iyo Nawaaxigeeda (Greater Manchester) ka kala yimi.  Shaqaalahayagu waxay ka shaqeeyaan xarunta daryeelka caruurta xanuunsan ee geerida u dhow, waxaa kale oo ay dadka ku soo booqdaan guryahooda ama goobaha kale ee bulshada ee ay qoysaskayagu nooga baahdaan, goobahaas oo ay ku jiraan cusbitaalada.  
Albaabadayadu waa furan yihiin 365 maalmood ee sanadka, waxa aanu qabanona ma qaban kareen la’aanta kooxdayada ka kooban shaqaale xirfadlayaal ah iyo mutadawaciin aqoon aad u saraysa leh.  Waxaanu si wadajir ah ula shaqaynaa shaqaalaha iyo adeegyada NHS, laakiin waxaanu nahay hay’ad samafal oo madax banaan, oo ay inta badan lagu maalgeliyo deeqo samafal. 
Waxaan rajaynayaa inaad ka hesho inaad wax badan naga ogaato.  
Haddii aad doonayso inaad ogaaro sida aad qof ugu soo gudbin karto caawimadayada, ama aad qabto waxa su’aalo ah – waxaanu jeclaan lahayn in aanu ku maqalo.


Rachael Taylor, Gudoomiyaha Fulinta ee Francis House Children’s Hospice

Anaga nagu saabsan
Waxa aanu bixino
Ahmiyaddayadu waa in aanu dhinac joogno qoysaska meel kasta oo ay kaga sugan yihiin safarkooda.  
Adeegyadayada waxaa loo qaabeeyey inay buuxiyaan baahiyo badan oo kala duwan, laga bilaabo gargaar wax qabad iyo daryeel caafimaad oo gaar ah ilaa xaalad-wanaag niyaddeed iyo munaasabaddaha qoyska. 
Halkan waxaa ku qoran guudmar kooban oo ah wax aanu qabano.  Si aad u hesho faahfaahin dheeraad ah oo la xidhiidha adeegyadaas, sii akhri. Waxaad sidoo kale isticmaali kartaa tilmaamayaasha midabada leh ee dacalada warqadan daabacan, si aad si degdeg ah ugu hesho adeegyada aad adigu aad u danaynayso.
Fursad dib loogu soo kabto 

Daryeel lagu bixiyo guryaha & bulshada dhexdeeda


Daryeel caafimaad oo gaar ah

Gargaar niyaddeed 

Dabiibid cilmi-nafsi iyo ka hadalsiin

Gargaar qoyska oo dhan ah

Dabiibiddo garab socda


Daryeel dabayaaqada nolosha

Gargaar tacsiyeed

Munaasabadaha qoyska

Yaanu caawin karaa
“Francis House waa goob loogu talo galay in qoyska oo dhan ku nastaan oo madadaalo ka helaan – guri aan gurigii ay deganaayeen ahayn oo ay ka heli karaan gargaar iyo fahmid.”
Francis House waxaa lagu bixiyaa daryeel iyo gargaar ku wajahan qoysas ku nool Manchester iyo Nawaaxigeeda (Greater Manchester), kuwaas oo daryeelaya dhallaan, ilme, kurey, ama dhalinyaro cudurro khatar ah qaba.  
Shuruudaha aqbalidda ee Francis House waa in ilmuhu ku jiro xaalad nolosha soo koobaya ama nolosha khatar ku ah, taas oo macnaheedu yahay inay leeyihiin cimri nololeed oo la filayo inuu ka yaraado sida caadiga ah iyo in la soo gudbiyey, lana aqbalay ka hor sanadguuradii dhalashadooda ee 16aad. Waxaanu sidoo kale aqbali karaa caruur da’doodu u dhexayso 16-18 sano kuwaas oo u baahan daryeel dabayaaqada nolosha ah. 

Marka la aqbalo, qofka dhalinyarada ah wuxuu sii wadan karaa inuu naga helo daryeel ah mudada mudada uu doorto, maadaama aanay jirin xadiddid weynaanta da’da ah. Maadaama horumar laga gaadhey daaweynta, caruur badan waxay mudo sidii hore ka dheer la noolaan karaan cudurro nolosha soo koobaya, kuwo badan oo ka mid ah kuwa aanu hadda gargaarka siinaana waa dhalinyaro qaangaadh ah.

Si aad u ogaato sida ilme ama qof dhalinyaro ah loo soo gudbiyo, eeg bogga xagga dambe.

Sida aanu arimaha u wajahno
“Waa meel aad imaan karto oo aad ku xasuusan karto waxa tahay in la noqdo hooyo ama aabo ama waalid, halkii ay ka noqon lahayd kalkaaliso samaynaysa waxqaadan caafimaad.”
Daryeelka dadka jiradoodu geeri deris la tahay, waxaa lagu aasaasay fekradda ah daryeel dhamaystiran – oo lagu gargaarayo baahiyaha ugu balaadhan ee qofeed – kuwo jidheed, niyaddeed iyo shucuureed.  Francis House waxaanu daryeel ku siinaa ilmaha ama dhalinyarada iyo sidoo kale dadka iyaga daryeela.
Waxaanu bixinaa daryeel caafimaad oo gaar ah, gargaar niyaddeed iyo caawimo waxqabad, talabixin iyo saaxiibtinimo. Waxaanu caawinaa caruurta iyo qoysaskooda, anaga oo ku xidhna dadka iyaguna ku sugan wacyigooda oo kale, anaga oo siina jawi wanaagsan oo ah guri aan gurigii ay deganaayeen ahayn. Waxaanu siinaa caawimo iyo talabixin iyo nasashada aadka loogu baahan yahay ee ah in waalidiintu ka nastaan doorkooda daryeel.
Waxaanu u gargaarnaa oo ixtiraamnaa dadka haysta diin kasta iyo kuwa aan diinba haysan.
Shaqaalahayagu waxay si wadajir ah ula shaqeeyaan xirfadlayaasha kale ee caafimaad, si ay u hubiyaan inay hawluhu sii joogtaysnaadaan iyo wajihid isku dhafan.
Waxaanu ahmiyadda siinaa in aanu caawino caruurta iyo dhalinyarada aadka u jiran, iyo dadka iyaga ku hareeraysan, anaga oo ka caawina inay inay nolosha u noolaadaan si dhamaystiran inta ay jiradoodu u saamaxayso iyo inay guul ka gaadhaan rajooyinkooda iyo riyooyinkooda, intii aanu ka awoodno.

Daryeel caafimaad oo gaar ah 

Francis House, qoysasku waxay ka heli karaan xirfadlayaal daryeel caafimaad oo kala duwan, kuwaas oo fahansan, isla markaan wax ka ogaada caruurta iyo dhalinyarada aanu gargaarka siino.
Dhakhaatiirtayada iyo kalkaalisooyinkayagu waxay la xidhiidhaan xirfadlayaasha kale ee caafimaad ee hawlaha ku lug leh, oo ay ku jiraan cusbitaalada, si ay u hubiyaan daryeel joogtaysan. Shaqaalaha waxaa laga dhigaa kuwo la socda xaaladdaha ilme walba, si daryeelku u noqdo mid iskudubaridan oo badbaado ah.
Waxaanu leenahay kalkaaliyayaal loo tababaray maaraynta hanaanada caafimaad ee gaarka ah, oo ay ku jiraan daaweynta IV, hawo-is-dhaafka macmalka ah, daryeelka qaliinka dhuunta ee hawo-siinta (tracheostomy) iyo daryeelka qaliinka goynta qayb caloosha ka mid ah (gastrostomy). In kasta oo aanan ahayn cusbitaal lagu bixiyo adeego naf-badbaadin ah (acute hospital), waxaanu u qaabaysanahay in aanu u falcelino sidii in aanu nahayn oo kale.
Waxaanu qoysaska ka caawinaa inay maareeyaan xaaladdooda xiligaa jirta iyo inay qorshe u sii sameeyaan marka xaaladda ilmahoodu sii socoto.
Kooxdayada waxaa ku jira:
· Kalkaaliyayaal iyo daryeelayaal gaar ah, oo daryeel safka hore ah oo khabiirnimo siiya caruurta iyo dhalinyarada, isla markaana gargaar siiya qoysaskooda.
· Dhakhaatiir la wici karo 7 maalmood ee iskuuca oo dhan, oo sameeya daryeel iskudubaridan oo booqasho maalinle ah, caawimo ka geysta baadhitaanda, bixiya talobixino, isla markaana qora daawooyin
· Dhakhaatiir cilmi-nafsi oo gargaar caafimaadka dhimirka ah siiya dhalinyarada iyo waaliddiinta, ka caawiya inay dareenkooda wajahaan, yareeyaan walbahaarkooda, isla markaana kor u qaadaan xaalad-wanaaggooda
--------------------------------------------------------------------------------------------------------------


Daryeel nasin ah
“Waa waxyaalaha yaryar.  Marka aad timaado, waxaad dareemaysaa fudayd.  Marka aad tagto, way sameeyeen dhammaan wax dhaqiddaadii, sidaa darteed ma aha inaad adigu samayso marka aad guriga timaado.”
Cida la nool cudur nolosha soo koobaya ama nolosha khatar ku ah, maaha oo ilmaha aad u jiran oo keliya, laakiin sidoo kale waa wiilasha iyo gabdhaha la dhashay, waalidkood iyo daryeelayaashooda. Baahiyaha waxqabad ee daryeelka iskudhafan ee caafimaad ka sokow, waxaa jira caqabaddo waaweyn oo niyaddeed.
Nasinta loogu talagalay caruurta iyo waalidiintood waxay samayn kartaa farqi aad u weyn, in cid walba la caawiyaa waxay dhalisaa dareen yaraynaya kelinimada, in dib loo soo kabto iyo in awood loo yeesho in la sii socdo.
Francis House, waxaanu ognahay in qoysasku u baahan yihiin inay dareemaan badbaado isla markaana kalsooni ka dareemaan tayada daryeelka ay helaan dadkooda ay jecel yihiin. Waxaanu bixinaa booqashooyin guryaha iyo maalinimada ah, marmarka qaarkoodna la joogitaano kooban, taas oo baahida ku xidhan.  Waxaanu qoysaska la samaynay xilaaqaad qotodheer, si qof walba si fiican noogu barto marko wakhtigu sii socdo. Waxaanu sidoo kale caruurt siinaa qolal raaxo leh iyo meelo la dego oo qalabaysan oo loogu talagalay qoysaska, si ay ugu dhowaadaan caruurtooda marka xooga nasasho ah ka qaadanayaan daryeelidda.   
Waxa ay filan karaan qoysaska booqanaya ama la joogaya:
· Jawi saaxiibtinimo, guri aan gurigii ay deganaayeen ahayn, oo gelbi ahaanba ka duwan cusbitaalka 
· Khabiir, daryeel qofka la daryeelayaa ahmiyada ugu weyn ka yahay, oo loogu hawlgelayo baahiyaha caafimaad iyo niyaddeed ee ilmaha
· Xakamayn caabuq (infection) iyo daryeel caafimaad oo heer sare ah  
· Gargaar la siinayo qouska oo dhan, oo ay ku jiraan caruurta ay bukaanka walaalaha yihiin
· Fursaddo lagula kulmo dadka iyaguna ku sugan wacyigooda oo kale
---------------------------------------------------------------------------------------------------------------------


Daryeel maalmeed, guri & bulsho

“Dhammaan caruurtu way qabaan cudur nolosha soo koobaya ama nolosha khatar ku ah. Taa waxba kama bedeli karo, laakiin waxaad wax ka bedeli kartaa tayada nolosha ay ku nool yihiin.”
Francis House waxaa qoysaska loogu gargaaraa  guriga, goobo bulshada dhexdeeda ah iyo cusbitaalada, iyo sidoo kale goobaha daryeelka dadka jiradoodu geeri deris la tahay (hospice). Daryeelka waxaa bixiya kalkaaliyayaal iyo daryeelayaal khibrad leh oo diiwaan gashan kuwaas oo sidoo kale ka shaqeeya goobta daryeelka dadka jiradoodu geeri deris la tahay, inta badana ah cida ugu horaysa ee qoysasku la xidhiidhaan marka la soo gudbiyo.
Sida aanu u caawino qoys walba waxay ku xidhan tahay waxa ay xiligaa u baahan yihiin — haddii ay noqon lahayd talobixin, gargaar waxqabad ah, ka falcelin mushkiladdo, ama fursan waalidiintu nasasho ku helaan ama ku aadaan ballan oo uu qof kale kala wareego daryeelidda.
Waxaanu bixinaa gargaar qoys walba isaga loo qaabeeyey, oo ay ku jiraa:
· Daryeel maalmeed lagu bixiyo goobaha daryeelka dadka jiradoodu geeri deris la tahay (hospice), halkaas oo caruurtu isticmaali karaan agab ay ka mid yihiin qolkayaga nashaadka ama berkedda biyo-ku-dabiibidda, ama hawlaha wadjirka iyo kooxaha asxaabta ee bulshada
· Gargaar caruurreed, dhalinyaro iyo qoysaskooda xiliga isbitaalka loo dhigo xaalad halis ah ama si mudo dheer ah
· Daryeel maalmeed iyo daryeel dabayaaqada nolosha ah oo lagu bixiyo guryaha, oo ay bixiyaan shaqaale si gaar ah loo tababaray 
· Ka qaybqaadashada kulanada iyo iskudubariddid lala sameeyo xirfadlayaasha caafimaad ee kale
· Booqashooyin guri oo waalidiinta lagu siinayo talobixino, gargaar iyo qorshayaal mustaqbalka ah
· Caawimo ku wajahan hawlaha waxqabad iyo in tilmaan laga siiyo adeegyada kale
-------------------------------------------------------------------------------------------------------------------


Dabiibiddo & Kooxo gargaar 
“ilaa intii aan bilaabay dabiibidda duugidda ah, waxaan dareemayaa in caafimaadkayga maskaxeed iyo jidheedba ka sii wanaagsanaadeen…aad ayaan u mahadinayaa in aanu haysano fursad nalagu siinayo daaweyntaa iyo dabiibiddaa cajiibka ah.”
Dabiibiddo garab socda
Dabiibiddo garab socdaa waa kuwo ay aad u yaqaanaan qoysaskayaga iyo caruurta iyo dhalinyarada aanu gargaarka siino. Kuwaas waxaa ku jiri kara duugitaan, jimicsi iyo hanaanka dabiibidda HEARTS (Hands on, Empathy, Aromas, Relaxation, Textures and Sound).
Kuwani waxay garab socdaan adeegyadayada kale, iyaga oo noqonaya gargaar dheeraad ah, si kor loogu qaado xaalad-wanaagga jidheed, maskaxeed iyo niyaddeed.

Gargaar niyaddeed iyo kooxo
“Waxaanu aragnay isbedel aad u weyn oo ah xagga kalsoonida kurey badan laga soo bilaabo markii ugu horeysey ee ay yimaadeed. Markii hore xitaa nama aanay eegayn – hadda waxaanu maqalaa iyaga oo qoslaya oo sheekaysanaya.”  
Waxaanu bixinaa gargaar niyaddeed oo qof iyo qof ah oo aanu siino dhalinyarada iyo qoysaskooda, anaga oo ka caawina wax walba oo ay markaa wajahayaan – haddii ay noqon lahayd walaac ay ka qabaan mustaqbalka, isbedel ku yimi xaaladdooda, ama diiqad iyo welwel aan la xidhiidhin jiro ama daryeel.
Kooxaha gargaar waxay bixiyaan fursaddo lagula kulmo dadka kale ee iyaguna ku sugan wacyigooda oo kale, kuwaas oo la fahmaya arimaha oo ay ka wada hadli karaa, ayna wadaagi karaan waxyaalaha ay la kulmeen. Kooxuhu waxay marmarka qaarkood ka qayb qaataan hawlo sida ciyaar isku daadsan, ciyaar nashaad, wax hal-abuurid ama inay cunto wada cunaan.
Waxaanu bixinaa:
· Kooxo bulsho oo loogu talogalay caruurta, kureyda iyo dhalinyarada qaangaadhka ah, si ay u dhisaan kalsooni iyo saaxiibtinimo
· Gargaarka qof iyo qofka ah waxaa ku jira dabiibid la-talin ah
· Kooxaha walaalaha ah, in walaalaha wiilasha iyo gabdhaha ah la siiyo fursan ay ugu kuurgeli karaan caqabadaha la xidhiidha lahaanshaha walaa qaba/qabta cudur khatar ah iyo inay la kulmaan dadka kale ee xaaladdooda oo kale ku sugan
· Kooxaha waaliddiinta, oo ay ku jiraan kooxaha aabayaasha iyo awoowayaasha iyo ayeeyooyinka 
----------------------------------------------------------------------------------------------------------------


Daryeel dabayaaqada nololsha
 “Waxaanu gabadhayada hayney xiligeedii ugu adkaa, laakiin Francis House ayaa anagana na hayey xiligii nagu adkaa.”
Qoys walba iyo ilme walba wuu kaga duwan yahay kuwa kale xagga waxa ay doonayaan iyo baahiyahooda. Waxaanu si dhow ula shaqynaa xirfadlayaasha kale ee ku lug leh daryeelka ilmaha, gargaarna siiya iyaga iyo qoyskooda xiliga adag.
Daryeelka xiliga dabayaaqada nolosha waxaa xuddun u ah nefis, sharaf iyo tayo. Waxaanu gargaar siinaa daryeel dabayaaqada nolosha ah oo ka dhaca goobaha daryeelka dadka jiradoodu geeri deris la tahay (hospice) iyo deegaanka qoysku degan yahay, halkaas oo dhammaan qoysku wada joogi karaan meel u dhow qolka ilmaha.  Waxaanu sidoo kale la shaqayn karaa xirfadlayaasha kale ee daryeelka caafimaad si awood loogu helo in ilmuhu joogo guriga haddii sidan la door bidayo.
Waxaanu bixinaa:
· Daryeel khabiirnimo oo daaweyn xanuun yarayn, oo diiradda saaraya nefis helid iyo ka khafiifin astaamaha cudurka
· Gargaar niyaddeed
· Xusuus samayn — in laga caawiyo abuurista shay wax xasuusiya (keepsakes) oo qoysku u dareemaan inuu sax yahay, sida raadad gacmeed iyo cageed
· Gargaar diineed iyo shucuureed oo loogu talogalay diimaha kala duwan iyo dadka aad diinta haysan, oo ay ku jiraan qorshaynta booqashooyin ama ka soo barakaysi diinta bulshada qoyska
· Caawimo iyo talobixin waxqabad 
Qolalka Jeegaaneed (Rainbow Rooms)
Francis House wuxuu leeyahay sadex Qol oo Jeedaaneed, goobo si gaar ah loogu qaabeeyey qoysaska jecel in ilmahoodu inuu joogo goobaha daryeelka dadka jiradoodu geeri deris la tahay (hospice) mudo kooban dhimashada ka dib, ilaa laga gaadhayo aaska.  
Qoysaska waxay dooran karaan inay qolka u eekaysiiyaan sida ay doonayaan iyada oo dhigaya boonbalooyinka gogosha ama sawirada ay jecel yihiin.  
Qolalka Jeedaaneed waxaa ku dhegan fadhiyo raaxo leh oo qoyska siinaya goob gaar ah oo asturan iyo dariiq ay u maraan xadiiqaddahayaga iyo agabka kale. Meelo gaara h oo qoysasku seexdaan ayaa la heli karaa.
Qoysaska waxaa laga yaabaa inay ilmahooda soo booqdaan xili kasta oo ay doonayaan. Xubnaha qoyska ehelka u ah ama asxaabta waxaa laga yaabaan inay qorsheeyaan inay soo booqdaan haddii qoysku sidaa rabo. Gargaar la xidhiidha Qorshaha aaska ayaa la heli karaa haddii loo baahdo. 
Caruura ama dhalinyarada ku dhinta guryaha ama cusbitaal gudahiis ayaa iyaguna awooda inay isticmaalaan Qolalka Jeedaaneed, ayna Francis House ka helaan gargaar sii socda oo tacsiyeed.

Gargaar tacsiyeed
“Heesta Shining Stars, waxay dhammaan caruurta kula kulmaan xaalad isku mid ah…waxay si furan ugu hadli karaan wixii la baray. Saaxiibada kale waxaa laga yaabaa inay waayeen awoowayaal iyo ayeeyooyin, laakiin caruur kooban ayaa waayey wiil ama gabadh ay walaala yihiin.”
Kooxdayada tacsidu waxay gargaar siiyaan waalidka, caruurta walaalaha ah iyo ehelada marka uu ilmuhu dhinto, iyada oo siiya meel ay si nefis ah ugu wada hadli karaan oo ay geeridda ku timi iyo murugada uga gudbi lahaayeen.
Waxa aanu bixino:
· Kulano qof iyo qof ah ama lala kumo lamaanaha qof la kulmo – oo ah kuwo gaar iyo qarsoodi ah oo lagu qabto Francis House ama guriga 
· Kooxaha waalidiinta, oo bixiya fursan wixii lala kulmay lagula wadaago, laguna xidhmo dadka kale ee ku sugan xaaladdo tooda la mid ah
· Dabiibid cilmi-nafsi oo loogu talagalay waalidiinta oo ay siiyaan dhakhaatiirtayada cilmi-nafsi ee tababaran
· Shining Stars, barnaamijkayaga gaarka ah ee tacsida ee walaalaha, iyo Shooting Stars, oo isu keena dhalinyarada si ay mar kale igu xidhmaan oo sii wadaan gargaar sii socda.  Barnaamijyadaasi waxay caruurta iyo dhalinyarada ka caawiyaan inay dareenkooda wajahaan oo ay helaan dariiqyo macno leh oo ay ku xasuustaan walalkood ama walaashood
· Dabiidid la talin ah oo caruurta loogu talogalay, oo ay bixiyaan kooxdayada tacsidu ama la taliye tababaran
Qoysasku waxay sidoo kale haystaan fursad ay uga qayb qaataan munaasabaddayada sanadlaha ah ee Maalinta Xasuusta (Memory Day), taas oo aanu qoysaska caruurta aanu daryeelay dib ugu soo dhoweyno goobta daryeelka dadka jiradoodu geeri deris la tahay (hospice). Waa dariiq debecsan oo gargaar leh oo lagu xasuusto, loo milicsado, lagulana xidhmo dadka kale ee arimo tooda la mid ah la kulmay. Qoysas badan waxay noo sheegaan inay qiimeeyaan fursadda lagu xusayo ilmahood, iyada oo dhinaca kalena ay xasuuso togan wakhtigii ay nala qaateen ah nala wadaagayaan. 

Sheekada Jen, Flo iyo Riccardo
“Ka hor intii aanan imaan, waxaan moodayey in goobaha daryeelka dadka jiradoodu geeri deris la tahay (hospice) ay tahay dabayaaqada nolosha. Xaqiidii maaha, waxaa loogu talagalay halkan iyo wakhti xaadirka – waxay ku saabsan tahay abuuris xasuuso iyo wadaagid waxyaalo lala kulmay, taas oo ka dhacaysa goob farxaddeed. Waxay halkaa u joogaan dhammaantayo, maaha Flo oo keliya.”
Flo waa 11 sano jir, waana mid leh dabeecad dhab ah. Waxay leedahay ilkahadayn kalsooni leh iyo furfurnaan. Markii ay laba sano iyo badh jirtey ayaa waxaa laga helay cudur nolosha koobaya oo ka sii daraya oo la yidhaahdo Late Infantile GM1. Ma awoodo inay socota ama hadasho, waxayna u baahan tahay daryeel 24/7 ah. 
Markii Flo laga helay cudurka, waxaa noo bilaalantay nolol kale oo aduunka ah, waxaana naloo sheegay in aanu gurigii aadno oo xasuuso samayno. Qof ayaa ii sheegay Francis House. Waxaan filayey inay inay tahay sidii xarun caafimaad oo u eeg cusbitaal, laakiin xaqiiqdii maaha. Markiiba waxaan ka dareemay inay tahay guri kale oo aan kii aan deganaa uun ahayn. 
Francis House waxay halkaa u joogaan Flo, iyo sidoo kale aniga, hooyo ahaan iyo qof ahaanba, iyaga oo daryeel siinaya gabadhayda. Waxay sidoo kel halkaa u joogaan walaalkeed Riccardo. Waa goob aan kuligaan u tegi karo nasasho iyo jawi bedelasho.
Flo qof walba si fiican bay u taqaanaa. Waxay fursad u heshaa inay samayso hawlo badan. Waxay gashaa saxanka dabaasha (Jacuzzi) waxayna heshaa kiraddo wanaagsan oo aanan anigu guriga ku siin karin.  
Waxay daryeel wanaagsan siiyaan Riccardo sida ay u siiyaan Flo. Waxaa jira gargaar iyo fursaddo badan oo uu heli karo.
Qoysaska ku sugan Francis House waxay ku jiraan safar ka aanu ku jiro oo kale ah. Si fiican way ula socdaan oo fahansan yihiin. Waxay ku siinaysaa fursad aad ku nefeisto.
[bookmark: _GoBack]Waa meel wanaagsan oo aanan la’aanteed noolaan karin.
--------------------------------------------------------------------------------------------------------------



[image: ]Meelaha muhiimka ah ee lala xidhiidhayo
Francis House Children’s Hospice
390 Parrswood Road, Didsbury, Manchester M20 5NA
Goobta soo dhoweynta ee Hospice: 0161 434 4118 
Weydiimaha la xidhiidha lacag ururinta: 0161 443 2200
email: ask@francishouse.org.uk 
www.francishouse.org.uk


Meel kale u gudbinta
Eeg bogga 6 si aad u hesho warbixino la xidhiidha cida aanu caawin karo.  Nala soo xidhiidh ama iskaan ku samee astaanta QR si aad u hesho warbixino dheeraad ah oo ku saabsan sida loo dalbanay in qof loo soo gudbiyo adeegyadayada.
francishouse.org.uk/referrals
Na soo booqo  
Iskaan ku samee astaanta QR si aad u hesho warbixino dheeraad ah oo ku saabsan waxa aanu qabano iyo dariiqyada aad qayb uga ahaan karto taageeridda daryeelka dadka jiradoodu geeri deris la tahay (hospice).
francishouse.org.uk
Fiidiyoowgayaga
Waxaad sidoo kale daawan kartaa fiidiyoow ku saabsan sida aanu qoysaska u caawin karo. 
francishouse.org.uk/watch-our-video
Francis House Family Trust waa hay’ad samafal oo diiwaan gashan (lambarka hay’adda 328659) iyo shirkad damaanadeed oo ganacsi, oo ka diiwaan gashan Ingiriiska iyo Weelishka (lambarka shirkadda 02519173).

